title: 2014/787/ЕС: Решение на Съвета от 7 ноември 2014 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (спътникова навигация)

text:
               13.11.2014

               BG

               Официален вестник на Европейския съюз

               L 328/52

         РЕШЕНИЕ НА СЪВЕТА
   от 7 ноември 2014 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи (спътникова навигация)

      (2014/787/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 172 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

               (3)

               В Протокол 31 към Споразумението за ЕИП се съдържат разпоредби и условия относно сътрудничеството в специфични области извън четирите свободи.

               (4)

               Целесъобразно е да се разшири сътрудничеството между договарящите се страни по Споразумението за ЕИП и то да включи Регламент (ЕС) № 1285/2013 на Европейския парламент и на Съвета (3).

               (5)

               Целесъобразно е участието на държавите от ЕАСТ в дейностите, произтичащи от Регламент (ЕС) № 1285/2014, да започне от 1 януари 2014 г., независимо от това кога е прието решението на Съвместния комитет на ЕИП, приложено към настоящото решение, и дали изпълнението на евентуалните конституционни изисквания за това решение на Съвместния комитет на ЕИП е нотифицирано след 10 юли 2014 г.

               (6)

               Образуванията, установени в държавите от ЕАСТ, следва да имат право да участват в дейности, които започват да се изпълняват преди влизането в сила на решението на Съвместния комитет на ЕИП, приложено към настоящото решение. Разходите, извършени за такива дейности, които започват да се изпълняват след 1 януари 2014 г., могат да се считат за допустими при същите условия като за разходите, извършени от образувания, установени в държавите — членки на Съюза, при условие че решението на Съвместния комитет на ЕИП влезе в сила преди края на въпросната дейност.

               (7)

               Поради това Протокол 31 към Споразумението за ЕИП следва да бъде съответно изменен.

               (8)

               С оглед на това позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 7 ноември 2014 година.

            За Съвета

            Председател

         P. C. PADOAN

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Регламент (ЕС) № 1285/2013 на Европейския парламент и на Съвета от 11 декември 2013 г. за изграждане и експлоатация на европейските навигационни спътникови системи и за отмяна на Регламент (ЕО) № 876/2002 на Съвета и на Регламент (ЕО) № 683/2008 на Европейския парламент и на Съвета (ОВ L 347, 20.12.2013 г., стр. 1).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2014
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Норвегия участва и допринесе финансово за дейностите, произтичащи от Регламент (ЕО) № 683/2008 на Европейския парламент и на Съвета (1) чрез включването на този регламент в Протокол 31 към Споразумението за ЕИП.

                  (2)

                  Целесъобразно е да се разшири сътрудничеството между договарящите се страни по Споразумението за ЕИП, за да се включи Регламент (ЕС) № 1285/2013 на Европейския парламент и на Съвета от 11 декември 2013 г. за изграждане и експлоатация на европейските навигационни спътникови системи и за отмяна на Регламент (ЕО) № 876/2002 на Съвета и на Регламент (ЕО) № 683/2008 на Европейския парламент и на Съвета (2).

                  (3)

                  Целесъобразно е участието на държавите от ЕАСТ в дейностите, произтичащи от Регламент (ЕС) № 1285/2013, да започне от 1 януари 2014 г. независимо от това кога е прието настоящото решение и дали изпълнението на евентуалните конституционни изисквания за настоящото решение е нотифицирано след 10 юли 2014 г.

                  (4)

                  Образуванията, установени в държавите от ЕАСТ, следва да имат право да участват в дейности, които започват да се изпълняват преди влизането в сила на настоящото решение. Разходите, извършени за такива дейности, които започват да се изпълняват след 1 януари 2014 г., могат да се считат за допустими при същите условия като за разходите, извършени от образувания, установени в държавите — членки на ЕС, при условие че настоящото решение влезе в сила преди края на въпросната дейност.

                  (5)

                  Споразумението за сътрудничество за спътникова навигация между Европейския съюз и неговите държави членки и Кралство Норвегия (3), подписано на 22 септември 2010 г., се прилага временно, считано от 1 май 2011 г.

                  (6)

                  Поради това следва да се измени Протокол 31 към Споразумението за ЕИП, за да се даде възможност това разширено сътрудничество да започне от 1 януари 2014 г. Поради икономически ограничения обаче участието на Исландия в програмата следва временно да бъде спряно,

            ПРИЕ НАСТОЯЩОТО РЕШЕНИЕ:
      Член 1
      След параграф 8а от член 1 от Протокол 31 към Споразумението за ЕИП се добавя следното:

                     „8aa.

                                 а)

                                 От 1 януари 2014 г. държавите от ЕАСТ участват в дейностите, които могат да произтичат от следния акт на Съюза:

                                             —

                                                32013 R 1285: Регламент (ЕС) № 1285/2013 на Европейския парламент и на Съвета от 11 декември 2013 г. за изграждане и експлоатация на европейските навигационни спътникови системи и за отмяна на Регламент (ЕО) № 876/2002 на Съвета и на Регламент (ЕО) № 683/2008 на Европейския парламент и на Съвета (ОВ L 347, 20.12.2013 г., стр. 1).

                                 б)

                                 Държавите от ЕАСТ допринасят финансово за дейностите, посочени в буква а), в съответствие с член 82, параграф 1, буква а) от Споразумението и Протокол 32 към Споразумението.

                                 в)

                                 Разходите за включване на териториите на участващите държави от ЕАСТ в географското покритие на системата EGNOS се поемат от държавите от ЕАСТ като част от финансовото участие за дейностите, посочени в буква а). Това разширяване на покритието зависи от техническата осъществимост и не трябва да забавя разширяването на географското покритие на системата EGNOS на териториите на държавите — членки на ЕС, които са географски разположени в Европа.

                                 г)

                                 На равнище проект институциите, предприятията, организациите и гражданите на държавите от ЕАСТ имат правата, посочени в член 81, буква г) от Споразумението.

                                 д)

                                 Разходите, извършени за дейности, които започват да се изпълняват след 1 януари 2014 г., могат да се разглеждат като допустими, считано от започването на дейността по съответното споразумение или решение за отпускане на безвъзмездни средства, при условие че Решение на Съвместния комитет на ЕИП № …/2014 от … г. влезе в сила преди края на дейността.

                                 е)

                                 Държавите от ЕАСТ участват изцяло, без право на глас, във всички комитети на Съюза, които подпомагат Европейската комисия в управлението, разработването и изпълнението на дейностите, посочени в буква а).
                                 Участието на държавите от ЕАСТ в комитетите и експертните групи на Съюза, които подпомагат Европейската комисия конкретно по свързаните със сигурността аспекти на дейностите, посочени в буква а), се разглежда в Процедурния правилник на тези комитети и групи.

                                 ж)

                                 Настоящият параграф не се прилага за Лихтенщайн.

                                 з)

                                 По отношение на Исландия прилагането на този параграф се спира, докато Съвместният комитет на ЕИП не реши друго.“

      Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (4).
      Прилага се от 1 януари 2014 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 196, 24.7.2008 г., стр. 1.

         (2)  ОВ L 347, 20.12.2013 г., стр. 1.

         (3)  ОВ L 283, 29.10.2010 г., стр. 12.

         (4)  [Без отбелязани конституционни изисквания.] [С отбелязани конституционни изисквания.]


title: 2012/217/ЕС: Решение на Съвета от 24 април 2012 година относно назначаването на седем членове и единадесет заместник-членове от Франция в Комитета на регионите

text:
               26.4.2012

               BG

               Официален вестник на Европейския съюз

               L 114/20

         РЕШЕНИЕ НА СЪВЕТА
   от 24 април 2012 година
   относно назначаването на седем членове и единадесет заместник-членове от Франция в Комитета на регионите
   (2012/217/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Франция,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичане на мандата на г-жа Claude du GRANRUT, г-н Alain LE VERN, г-н Daniel PERCHERON, г-н Jean PRORIOL, г-н Camille de ROCCA SERRA, г-н Alain ROUSSET и г-н Ange SANTINI се освободиха седем места за членове на Комитета на регионите.

               (3)

               След изтичане на мандата на г-н Jacques AUXIETTE, г-н Jean Paul BACHY, г-жа Martine CALDEROLI LOTZ, г-жа Anne Marie COMPARINI, г-н Jean Jacques FRITZ, г-н Claude GEWERC, г-жа Arlette GROSSKOST, г-н Antoine KARAM, г-н Martin MALVY, г-н Michel NEUGNOT и г-жа Élisabeth THÉVENON-DURANTIN се освободиха единадесет места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   За остатъка от мандата, а именно до 25 януари 2015 г., в Комитета на регионите се назначават:

               а)

               за членове:

                           —

                           г-н François DECOSTER, Conseiller régional du Nord Pas-de-Calais

                           —

                           г-н Jean-Paul DENANOT, Conseiller régional du Limousin

                           —

                           г-н Claude GEWERC, Conseiller régional de Picardie

                           —

                           г-жа Annabelle JAEGER, Conseillère régionale de Provence-Alpes-Côte d’Azur

                           —

                           г-н Pascal MANGIN, Conseiller régional d’Alsace

                           —

                           г-н Didier ROBERT, Conseiller régional de la Réunion

                           —

                           г-н Stéphan ROSSIGNOL, Conseiller régional du Languedoc Roussillon

                     както и

               б)

               за заместник-членове:

                           —

                           г-н Laurent BEAUVAIS, Conseiller régional de Basse-Normandie

                           —

                           г-жа Caroline CAYEUX, Conseillère régionale de Picardie

                           —

                           г-жа Nathalie COLIN-OESTERLE, Conseillère régionale de Lorraine

                           —

                           г-н Mathieu DARNAUD, Conseiller régional de Rhône-Alpes

                           —

                           г-жа Marie-Marguerite DUFAY, Conseillère régionale de Franche-Comté

                           —

                           г-н Nicolas FLORIAN, Conseiller régional d’Aquitaine

                           —

                           г-жа Peggy KANÇAL, Conseillère régionale d’Aquitaine

                           —

                           г-н Alain LE VERN, Conseiller régional de Haute-Normandie

                           —

                           г-н Victorin LUREL, Conseiller régional de Guadeloupe

                           —

                           г-н Daniel PERCHERON, Conseiller régional du Nord Pas-de-Calais

                           —

                           г-н Christophe ROSSIGNOL, Conseiller régional du Centre.

         Член 2
   Настоящото решение влиза в сила в деня на приемането му.

      Съставено в Люксембург на 24 април 2012 година.

            За Съвета

            Председател

         N. WAMMEN

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение (ЕС) 2017/1206 на Съвета от 4 юли 2017 година относно финансовите вноски, които трябва да бъдат платени от държавите членки за финансиране на Европейския фонд за развитие, включително втората част от вноската за 2017 г.

text:
               6.7.2017

               BG

               Официален вестник на Европейския съюз

               L 173/15

         РЕШЕНИЕ (ЕС) 2017/1206 НА СЪВЕТА
   от 4 юли 2017 година
   относно финансовите вноски, които трябва да бъдат платени от държавите членки за финансиране на Европейския фонд за развитие, включително втората част от вноската за 2017 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз и Договора за функционирането на Европейския съюз,
   като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), с последните му изменения („споразумението за партньорство АКТБ—ЕС“),
   като взе предвид Вътрешното споразумение между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (2) („вътрешното споразумение“), и по-специално член 7 от него,
   като взе предвид Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие (3) („финансовият регламент за 11-ия ЕФР“), и по-специално член 21, параграфи 3 и 4 от него,
   като взе предвид предложението на Европейската комисия,
   като има предвид, че:

               (1)

               В съответствие с процедурата, установена в член 21, параграф 3 от финансовия регламент за 11-ия ЕФР, в срок до 15 юни 2017 г. Комисията трябва да представи предложение, в което се определят: а) размерът на втората част от вноската за 2017 г. и б) преразгледан годишен размер на вноската за 2017 г. в случаите, когато сумата се отклонява от действителните потребности.

               (2)

               В съответствие с член 52 от финансовия регламент за 11-ия ЕФР на 6 април 2017 г. Европейската инвестиционна банка (ЕИБ) изпрати на Комисията актуализираните си прогнози за поетите задължения и за плащанията по инструментите, които управлява.

               (3)

               В член 22, параграф 1 от финансовия регламент за 11-ия ЕФР се предвижда, че поканите за вноски първо оползотворяват сумите, предвидени за предходни Европейски фондове за развитие (ЕФР). Затова следва да се отправи покана за внасяне на средства по 10-ия и 11-ия ЕФР.

               (4)

               По предложение на Комисията Съветът прие на 11 ноември 2016 г. Решение (ЕС) 2016/2026 (4), с което определи горната граница на годишния размер на вноските на държавите членки за ЕФР за 2017 г. на 3 850 000 000 евро за Комисиятаи на 150 000 000 евро за ЕИБ.

               (5)

               На 2 август 2016 г. с Решение (ЕС) 2016/1337 (5) Съветът прие разпределянето на отменените средства по проекти по 10-ия ЕФР с цел предоставяне на допълнителни средства за Механизма за подкрепа на мира в Африка за периода 2016—2018 г. Държавите членки постигнаха съответно политическо споразумение в рамките на Корепер за възстановяване на обща сума от 200 млн. EUR отменени средства по проекти по 8-ия и 9-ия ЕФР и за извършване от страна на държавите членки на съответните корекции в плащанията, така че на всяка държава членка да бъде възстановена сума, съответстваща на дела ѝ в тези средства. Корекциите в плащанията трябва да бъдат извършени преди третата покана за вноски за 2017 г. и/или първата покана за вноски за 2018 г.

         ПРИЕ НАСТОЯЩОТО РЕШЕНИЕ:
   Член 1
   Отделните вноски за ЕФР, които държавите членки трябва да платят на Комисията и на ЕИБ като втора част от вноската за 2017 г., са посочени в таблицата в приложението към настоящото решение.
   Член 2
   Дяловете на вноските на държавите членки, определени в член 1, параграф 2, буква а) от вътрешните споразумения за 8-ия и 9-ия ЕФР, ще бъдат съответно намалени със сумата от 200 000 000 EUR отменени средства по проекти по 8-ия и 9-ия ЕФР. В зависимост от предпочитанията на всяка държава членка финансовата корекция се извършва спрямо третата част от вноската за 2017 г. и/или първата част от вноската за 2018 г.
   Член 3
   Настоящото решение влиза в сила в деня на приемането му.

      Съставено в Брюксел на 4 юли 2017 година.

            За Съвета

            Председател

         M. MAASIKAS

      (1)  ОВ L 317, 15.12.2000 г., стр. 3.

      (2)  ОВ L 210, 6.8.2013 г., стр. 1.

      (3)  ОВ L 58, 3.3.2015 г., стр. 17.

      (4)  Решение (ЕС) 2016/2026 на Съвета от 15 ноември 2016 г. относно финансовите вноски, които трябва да бъдат платени от държавите членки за финансиране на Европейския фонд за развитие, включително горната граница за 2018 г., годишния размер за 2017 г., първата част от вноската за 2017 г. и индикативна необвързваща прогноза за очаквания годишен размер на вноските за 2019 и 2020 г. (ОВ L 313, 19.11.2016 г., стр. 25).

      (5)  Решение (ЕС) 2016/1337 на Съвета от 2 август 2016 г. относно разпределянето на отменените средства по проекти по 10-ия европейски фонд за развитие с цел предоставяне на допълнителни средства за Механизма за подкрепа на мира в Африка (ОВ L 212, 5.8.2016 г., стр. 107).

      ПРИЛОЖЕНИЕ

                  ДЪРЖАВИ ЧЛЕНКИ

                  Алгоритъм за вноските за 10-ия ЕФР (в проценти)

                  Алгоритъм за вноските за 11-ия ЕФР (в проценти)

                  Втора част от вноската за 2017 г.

                  Общо

                  Комисия

                  Комисия

                  Комисия

                  ЕИБ

                  10-и ЕФР

                  11-и ЕФР

                  Общо

                  10-и ЕФР

                  БЕЛГИЯ

                  3,53

                  3,24927

                  2 586 394,39

                  39 859 803,57

                  42 446 197,96

                  1 765 000,00

                  44 211 197,96

                  БЪЛГАРИЯ

                  0,14

                  0,21853

                  102 576,55

                  2 680 775,34

                  2 783 351,88

                  70 000,00

                  2 853 351,88

                  ЧЕШКА РЕПУБЛИКА

                  0,51

                  0,79745

                  373 671,71

                  9 782 566,65

                  10 156 238,37

                  255 000,00

                  10 411 238,37

                  ДАНИЯ

                  2,00

                  1,98045

                  1 465 379,26

                  24 294 794,82

                  25 760 174,08

                  1 000 000,00

                  26 760 174,08

                  ГЕРМАНИЯ

                  20,50

                  20,5798

                  15 020 137,42

                  252 458 793,95

                  267 478 931,37

                  10 250 000,00

                  277 728 931,37

                  ЕСТОНИЯ

                  0,05

                  0,08635

                  36 634,48

                  1 059 282,25

                  1 095 916,73

                  25 000,00

                  1 120 916,73

                  ИРЛАНДИЯ

                  0,91

                  0,94006

                  666 747,56

                  11 532 007,79

                  12 198 755,35

                  455 000,00

                  12 653 755,35

                  ГЪРЦИЯ

                  1,47

                  1,50735

                  1 077 053,76

                  18 491 130,29

                  19 568 184,04

                  735 000,00

                  20 303 184,04

                  ИСПАНИЯ

                  7,85

                  7,93248

                  5 751 613,60

                  97 310 194,16

                  103 061 807,76

                  3 925 000,00

                  106 986 807,76

                  ФРАНЦИЯ

                  19,55

                  17,81269

                  14 324 082,27

                  218 513 796,75

                  232 837 879,02

                  9 775 000,00

                  242 612 879,02

                  ХЪРВАТИЯ

                  0,00

                  0,22518

                  0,00

                  2 762 352,95

                  2 762 352,95

                  0,00

                  2 762 352,95

                  ИТАЛИЯ

                  12,86

                  12,53009

                  9 422 388,64

                  153 710 502,99

                  163 132 891,64

                  6 430 000,00

                  169 562 891,64

                  КИПЪР

                  0,09

                  0,11162

                  65 942,07

                  1 369 277,18

                  1 435 219,25

                  45 000,00

                  1 480 219,25

                  ЛАТВИЯ

                  0,07

                  0,11612

                  51 288,27

                  1 424 480,08

                  1 475 768,35

                  35 000,00

                  1 510 768,35

                  ЛИТВА

                  0,12

                  0,18077

                  87 922,76

                  2 217 561,70

                  2 305 484,45

                  60 000,00

                  2 365 484,45

                  ЛЮКСЕМБУРГ

                  0,27

                  0,25509

                  197 826,20

                  3 129 268,20

                  3 327 094,40

                  135 000,00

                  3 462 094,40

                  УНГАРИЯ

                  0,55

                  0,61456

                  402 979,30

                  7 538 998,26

                  7 941 977,56

                  275 000,00

                  8 216 977,56

                  МАЛТА

                  0,03

                  0,03801

                  21 980,69

                  466 280,47

                  488 261,16

                  15 000,00

                  503 261,16

                  НИДЕРЛАНДИЯ

                  4,85

                  4,77678

                  3 553 544,71

                  58 598 242,83

                  62 151 787,53

                  2 425 000,00

                  64 576 787,53

                  АВСТРИЯ

                  2,41

                  2,39757

                  1 765 782,01

                  29 411 735,32

                  31 177 517,33

                  1 205 000,00

                  32 382 517,33

                  ПОЛША

                  1,30

                  2,00734

                  952 496,52

                  24 624 662,80

                  25 577 159,32

                  650 000,00

                  26 227 159,32

                  ПОРТУГАЛИЯ

                  1,15

                  1,19679

                  842 593,07

                  14 681 394,38

                  15 523 987,45

                  575 000,00

                  16 098 987,45

                  РУМЪНИЯ

                  0,37

                  0,71815

                  271 095,16

                  8 809 768,94

                  9 080 864,11

                  185 000,00

                  9 265 864,11

                  СЛОВЕНИЯ

                  0,18

                  0,22452

                  131 884,13

                  2 754 256,52

                  2 886 140,66

                  90 000,00

                  2 976 140,66

                  СЛОВАКИЯ

                  0,21

                  0,37616

                  153 864,82

                  4 614 471,47

                  4 768 336,29

                  105 000,00

                  4 873 336,29

                  ФИНЛАНДИЯ

                  1,47

                  1,50909

                  1 077 053,76

                  18 512 475,41

                  19 589 529,16

                  735 000,00

                  20 324 529,16

                  ШВЕЦИЯ

                  2,74

                  2,93911

                  2 007 569,59

                  36 054 974,58

                  38 062 544,17

                  1 370 000,00

                  39 432 544,17

                  ОБЕДИНЕНО КРАЛСТВО

                  14,82

                  14,67862

                  10 858 460,32

                  180 067 187,34

                  190 925 647,66

                  7 410 000,00

                  198 335 647,66

                  ОБЩО ЕС-28

                  100,00

                  100,00

                  73 268 963,00

                  1 226 731 037,00

                  1 300 000 000,00

                  50 000 000,00

                  1 350 000 000,00